KIKštarter – Kreativna Industrija Kamnik

Delavnica: Izdelava spletne strani
2025-05-24 09:00 - 17:00 (Europe/Ljubljana)
V okviru projekta Digitalni heroji 30++ te vabimo na napredno praktično delavnico, kjer boš pod strokovnim vodstvom Mojce Kalčič in njene ekipe izdelal_a svojo spletno stran, jo prilagodil_a svojim potrebam in jo pripravil_a za objavo.
Gre za napredno delavnico, namenjeno udeležencem, ki že poznajo osnovna digitalna orodja in želijo svoje znanje nadgraditi z izdelavo funkcionalne, estetske in urejene spletne prisotnosti.
Če si pripravljen_a na naslednji korak v svoji digitalni poti, je to prava priložnost!

💡 Kaj boš pridobil_a?

Popolnoma funkcionalno spletno stran po tvoji meri,
Znanje o strukturi strani, menijih, elementih in urejanju vsebin,
Spretnosti za samostojno upravljanje z lastno spletno prisotnostjo,
Napotke za varno in dolgoročno vzdrževanje strani,
Vpogled v orodja, kot so Wix, WordPress in druga prijazna spletna gradnika.

🎁 BONUS: Vsi udeleženci prejmejo brezplačen dostop do online programa “10 dni do spletne strani”, z video gradivi, vajami in navodili za utrjevanje znanja po delavnici.

📘 Kako je delavnica povezana s projektom Digitalni heroji 30++
Delavnica je del naprednega izobraževalnega programa projekta Digitalni heroji 30++, ki je zasnovan tako, da pokriva vseh pet področij digitalnih kompetenc po evropskem okviru DigComp 2.2:

Brskanje, iskanje in vrednotenje podatkov – iskanje virov, navodil, predlog,
Upravljanje informacij in digitalnih vsebin – ustvarjanje, shranjevanje in urejanje spletne vsebine,
Interakcija in sodelovanje z uporabo digitalnih tehnologij – uporaba spletnih orodij, platform, sodelovanje z mentorji,
Varnost osebnih podatkov in naprav – zaščita strani, dostopov, zasebnosti,
Reševanje tehničnih težav in kreativna uporaba digitalnih tehnologij – samostojna uporaba gradnikov, prilagajanje postavitve, urejanje dizajna.

Program je prilagojen tistim, ki si želijo nadgraditi osnovno znanje in se samozavestno vključiti v digitalno okolje z močnim in samostojnim spletnih nastopom.

👥 Komu je delavnica namenjena?
Delavnica je namenjena odraslim nad 30 let, ki:

že poznajo osnove digitalnih orodij (računalnik, internet, e-pošta),
si želijo konkretnega, naprednega znanja za postavitev spletne strani,
želijo razviti svojo spletno prisotnost za projekt, hobi, podjetje ali osebni profil,
cenijo usmerjeno, mentorsko vodenje z jasnim rezultatom.

PRIJAVE: KLIK KLIK
💻 Priporočamo, da prinesete svoj prenosnik (če ga nimate, nam to sporočite ob prijavi)
Operacija “Digitalni heroji 30++” je zasnovana tako, da udeležencem omogoči pridobitev ključnih digitalnih kompetenc, ki so potrebne za učinkovito uporabo digitalnih tehnologij v vsakdanjem življenju in na delovnem mestu. S pomočjo širokega spektra izobraževalnih vsebin, ki pokrivajo vse vidike digitalne pismenosti, bodo udeleženci opremljeni z znanji in veščinami, ki jim bodo pomagale v digitalnem svetu. Sodelovanje med različnimi partnerji v projektu zagotavlja, da bodo vsebine kakovostne in prilagojene potrebam udeležencev.
Pridružite se operaciji “Digitalni heroji 30++” in postanite digitalni heroj v svojem vsakdanjem življenju in na delovnem mestu!
